PATVIRTINTA

Lietuvos aklųjų bibliotekos direktorės

2018 m. gegužės 18 d. įsakymu Nr. 17-VK

**LIETUVOS AKLŲJŲ BIBLIOTEKOS  
NEREIKALINGO ARBA NETINKAMO (NEGALIMO) NAUDOTI TURTO  
PARDAVIMO VIEŠUOSE PREKIŲ AUKCIONUOSE TAISYKLĖS**

**I. BENDROSIOS NUOSTATOS**

1. Nereikalingo arba netinkamo (negalimo) naudoti Lietuvos aklųjų bibliotekos (toliau – LAB) turto, kurį patikėjimo ar nuosavybės teise valdo, naudoja ir disponuoja LAB, pardavimo viešuose prekių aukcionuose taisyklės (toliau vadinama – taisyklės) parengtos vadovaujantis Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos patvirtinimo“ (Žin. 2001, Nr. 41-1428) ir reglamentuoja nereikalingo arba netinkamo (negalimo) naudoti bendrovės turto, nepriklausomai nuo jo likutinės vertės, pardavimą viešuose prekių aukcionuose (toliau vadinama – aukcionai).

2. Aukcionuose parduodamas LAB turtas, kuris vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (Žin., 1998, Nr. 54-1492; 2002, Nr. 60-2412) pripažintas nereikalingu arba netinkamu (negalimu) naudoti.

3. Taisyklėse vartojamos sąvokos:

3.1. *LAB turtas (toliau – turtas)* – LAB nuosavybės teise priklausantis nematerialusis, ilgalaikis ir trumpalaikis materialusis turtas, kurį patikėjimo teise valdo, naudoja ir kuriuo disponuoja LAB, ir kuris pripažintas nereikalingu, netinkamu (negalimu) naudoti, išskyrus turtą, išimtą iš civilinės apyvartos, kilnojamąsias kultūros vertybes, antikvarinius daiktus, šiuolaikinio meno kūrinius, finansinį turtą ir nekilnojamuosius daiktus bei turtą, kurio negalima naudoti dėl trečiųjų asmenų veikos, jeigu yra įsiteisėjęs prokuroro nutarimas ar ikiteisminio tyrimo teisėjo sprendimas dėl ikiteisminio tyrimo nutraukimo arba teismo ar teisėjo nutarimai nutraukti administracinio teisės pažeidimo bylą;

3.2. *aukcionas* - viešas LAB turto pirkimas-pardavimas, kai šis turtas siūlomas pirkti keliems asmenims per tarpininką - aukciono vedėją, o pirkimo-pardavimo sutartis sudaroma su tuo pirkėju, kuris pasiūlo didžiausią kainą (toliau vadinama - aukciono laimėtojas);

3.3. *pardavėjas* – LAB, paskyrusi aukciono vedėją bendrovės turtui, parduoti.

4. Aukciono dalyviai gali būti juridiniai ir fiziniai asmenys. Jie aukcione gali veikti savarankiškai arba įstatymų nustatyta tvarka įgalioti kitų asmenų.

**II. AUKCIONO RENGĖJAS**

5. Aukcioną rengia pardavėjas, vadovaudamasis šiomis taisyklėmis.

**III. AUKCIONO SKELBIMAS**

6. Apie rengiamą aukcioną pardavėjas turi ne vėliau kaip prieš 15 kalendorinių dienų paskelbti viename respublikinių dienraščių ir LAB tinklapyje http://www.labiblioteka.lt.

7. Skelbime apie aukcioną turi būti nurodyta:

7.1. informacija apie parduodamą turtą ir pardavėją. Informacijoje apie parduodamą turtą gali būti nurodoma, kad keli turto vienetai komplektuojami į vieną pardavimo objektą. Tokiu atveju skelbime turi būti papildomai pranešta, kad neįvykus sukomplektuoto pardavimo objekto aukcionui kiekvienas turto objektas parduodamas atskirai tame pačiame aukcione;

7.2. aukciono vykdymo vieta ir laikas. Skelbime gali būti nurodyta ir naujo aukciono vykdymo vieta ir laikas (po 5 kalendorinių dienų), įrašoma, kad jis bus vykdomas neįvykus pirmajam aukcionui;

7.3. aukciono rengėjo paskirto atsakingo asmens vardas ir pavardė, pareigos, adresas, telefono ir fakso numeriai, elektroninio pašto adresas;

7.4. parduodamo turto apžiūros vieta ir laikas - ne trumpesnis kaip 3 darbo dienos;

7.5. atsiskaitymo už aukcione parduotą turtą tvarka ir terminai;

7.6. aukciono dalyvių ir žiūrovų bilietų kainos.

**IV. PARENGIAMIEJI DARBAI**

8. Aukcioną organizuoja ir vykdo LAB direktoriaus įsakymu sudaryta ne mažiau kaip trijų asmenų komisija:

8.1. Aukciono komisijai vadovauja aukciono vedėjas, kuris: pateikia informaciją aukciono dalyviams apie parduodamą turtą, aukciono vykdymo eigą ir ypatumus, skelbia siūlomas kainas bei nugalėtoją;

8.2. Aukciono sekretorius registruoja aukciono dalyvius, išduoda jiems dalyvio bilietus, seka aukciono dalyvių pasiūlytų kainų eigą, pildo aukciono laimėtojo registrus, įformina kitas aukciono operacijas;

8.3. Aukciono komisijos narys atsakingas už duomenų, susijusių su mokėjimais už aukciono dalyvio bilietą, atsiskaitymą už aukcione nupirktus turto vienetus ir kt., pažymų apie įsigytą aukcione turtą išdavimą.

9. Aukciono rengėjas turi užtikrinti parduodamo turto ir pinigų, gautų už parduotą turtą, apsaugą.

10. Parduodamo turto pradinę pardavimo kainą nustato pardavėjo sudaryta komisija. Turto pradinė pardavimo vertė nustatoma atsižvelgiant į buhalterinės apskaitos dokumentuose nurodytą jo įsigijimo vertę. Pradinė pardavimo kaina negali būti mažesnė už turto likutinę vertę. Turtas, kurio įsigijimo vertė, nurodyta buhalterinės apskaitos dokumentuose, yra didesnė negu 14500 eurų ir dėl kurio pradinės pardavimo kainos nesutaria pardavėjo sudarytos komisijos nariai arba siūlo jo pradinę pardavimo kainą, mažesnę už šio turto likutinę vertę, vertinamas Lietuvos Respublikos turto ir verslo vertinimo pagrindų įstatymo (Žin., 1999, Nr. 52-1672) nustatyta tvarka.

**V. AUKCIONO VYKDYMAS**

11. Dalyvauti aukcione turi teisę aukciono dalyviai, įsigiję dalyvio bilietą su įrašytu dalyvio numeriu. Žiūrovai, įsigiję žiūrovo bilietą, turi teisę stebėti aukcioną, bet neturi teisės įsigyti aukcione parduodamo turto.

12. Aukcionas gali būti vykdomas, jeigu jame dalyvauja ne mažiau kaip 2 aukciono dalyviai.

13. Aukcioną vykdo ir jo operacijas įformina taisyklių 8 punkte nurodyta komisija.

14. Aukciono metu aukciono sekretorius rašo aukciono vedėjo registrą [(pavyzdinė jo forma pateikiama 1 priede).](file:///C:\Users\arturasva\AppData\Local\Microsoft\Windows\INetCache\SkVedeja\6-86%20(1%20priedas).doc)

15. Prasidėjus aukcionui, aukciono vedėjas skelbia parduodamo turto pavadinimą, apibūdina jį, skelbia pradinę kainą ir minimalų jos didinimo intervalą. Minimalus kainos didinimo intervalas turi būti ne mažesnis kaip 1 procentas pradinės pardavimo kainos.

16. Aukciono dalyvis, ketinantis įsigyti šį turtą, turi pakelti aukciono dalyvio bilietą su įrašytu dalyvio numeriu, nukreiptu į vedėjo pusę, ir garsiai skelbti savo siūlomą kainą, atitinkančią 17 punkto reikalavimus.

17. Vedėjas pakartoja kiekvieną pasiūlytą kainą ir ją pasiūliusio aukciono dalyvio numerį.

18. Jeigu nė vienas aukciono dalyvis nesiūlo didesnės kainos, vedėjas kas 5 sekundes dar tris kartus pakartoja paskutiniąją paskelbtą kainą, aukciono dalyvio numerį, tardamas pakartojimų skaičių. Nuskambėjus trečiajam skaičiui, aukciono vedėjas plaktuko dūžiu patvirtina ir paskelbia, kad šis turto vienetas parduotas už paskutiniąją paskelbtą kainą.

19. Turto vieneto pardavimo kainą ir ją pasiūliusio dalyvio bilieto numerį aukciono sekretorius įrašo aukciono vedėjo registre.

20. Aukciono laimėtojas privalo parodyti komisijai savo bilietą, įgaliojimą, jeigu jis veikia įgaliotas kito asmens, ir aukciono sąlygose nurodytu laiku ir sutartu būdu sumokėti jo pasiūlytą turto kainą.

21. Aukciono laimėtojas, atsisakęs užsiregistruoti aukciono vedėjo registre, netenka teisės toliau dalyvauti aukcione, nors turi įsigijęs aukciono dalyvio bilietą. Tokiu atveju turto vienetas parduodamas tame pačiame aukcione iš naujo.

22. Pasibaigus vieno turto vieneto pardavimui, ta pačia tvarka parduodamas kitas turto vienetas.

23. Aukciono vedėjui suteikiama teisė parduodant komplektuoti kelis turto vienetus į vieną pardavimo objektą, jeigu tai iš anksto paskelbta. Neįvykus sukomplektuoto pardavimo objekto aukcionui, kiekvienas turto vienetas parduodamas atskirai tame pačiame aukcione. Sukomplektuoto objekto pradinė pardavimo kaina prilyginama jį sudarančių turto vienetų pradinių pardavimo kainų sumai.

1. Neparduotas turtas parduodamas naujame aukcione, jeigu taip nusprendžia pardavėjas.
2. Neparduoto aukcione turto pradinė pardavimo kaina naujame aukcione gali būti mažinama ne daugiau kaip 30 procentų.

**VI. ATSISKAITYMAS UŽ AUKCIONE PARDUOTĄ TURTĄ IR AUKCIONO RENGIMĄ**

26. Aukciono laimėtojas už aukcione parduotą turtą atsiskaito skelbime apie aukcioną nurodyta tvarka ir laiku.

27. Jeigu aukciono laimėtojas neatsiskaito už aukcione parduotą turtą nedelsdamas, aukciono komisijos narys išrašo jam laisvos formos pažymą, kurioje nurodomas pardavėjas, jo buveinės adresas, aukciono rengėjas, jo buveinės adresas, aukciono laikas ir vieta, parduoto turto pavadinimas, kiekis, aukciono laimėtojo pasiūlyta kaina, duomenys, reikalingi mokėjimo nurodymui suformuluoti, taip pat iki kurios dienos (per 3 darbo dienas), kokiu adresu ir kam jis turi pateikti banko ar kitos kredito įstaigos (toliau vadinama - bankas) dokumentą, įrodantį, kad jis atliko mokėjimą.

28. Jeigu praėjus nustatytajam laikui aukciono laimėtojas nepateikia aukciono rengėjui taisyklių 29 punkte nurodyto banko dokumento, turtas laikomas neparduotu aukcione, o aukciono vedėjas turi teisę įgyvendinti visas pardavėjo teises. Tokiu atveju aukciono vedėjas turi teisę šį turtą parduoti naujame aukcione, per 2 darbo dienas pranešęs apie tai aukciono laimėtojui. Nesąžiningas aukciono laimėtojas neturi teisės dalyvauti naujame aukcione, be to, jis privalo atlyginti aukciono rengėjui naujo aukciono rengimo išlaidas, taip pat sumokėti kainų skirtumą, jeigu naujame aukcione bendrovės turtas parduotas už kainą, mažesnę negu ta, kurios nesumokėjo nesąžiningas pirkėjas.

29. Jeigu aukciono laimėtojas atsiskaito už aukcione pirktą bendrovės turtą iš karto ar per nurodytąjį laiką pateikia aukciono rengėjui taisyklių 29 punkte nurodytą banko dokumentą, jam per 3 darbo dienas perduodamas jo pirktas turtas, kita su turto naudojimu susijusi turima dokumentacija ir pateikiamas aukcione parduoto turto perdavimo aktas [(jo forma pateikiama 2 priede).](file:///C:\Users\arturasva\AppData\Local\Microsoft\Windows\INetCache\SkVedeja\6-86%20(2%20priedas).doc)

30. Aukcione parduoto turto perdavimo aktas yra nuosavybės teisę į įsigytą turto objektą patvirtinantis dokumentas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos aklųjų bibliotekos nereikalingo arba netinkamo (negalimo) naudoti turto pardavimo viešuose prekių aukcionuose taisyklių 1 priedas

# AUKCIONO VEDĖJO REGISTRAS Nr.

Vilnius 20 \_\_\_\_\_ m. \_\_\_\_\_\_\_\_\_\_\_\_\_\_\_\_\_\_ d.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Turto pavadinimas | Pradinė pardavimo kaina,  EUR | Aukciono laimėtojo pasiūlyta kaina,  EUR | Sutartas  atsiskaitymo būdas | Aukciono laimėtojo duomenys | | | | | Aukciono laimėtojo ar jo įgaliotinio  parašas |
| Vardo raidė pavardė  (pavadinimas) | Asmens (įmonės)  kodas | Adresas (buveinė) | Banko pavadinimas | Sąskaitos Nr. |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Aukciono vedėjas (Parašas) (Vardo raidė, pavardė)

Komisijos nariai: (Parašas) (Vardo raidė, pavardė)

(Parašas) (Vardo raidė, pavardė)

Pastabos:

1. Lentelėje, skliausteliuose, - aukciono laimėtojo - juridinio asmens duomenys.

2. Aukciono laimėtojo banko duomenys registre įrašomi, jeigu susitariama atsiskaityti per banką.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos aklųjų bibliotekos nereikalingo arba netinkamo (negalimo) naudoti turto pardavimo viešuose prekių aukcionuose taisyklių 2 priedas

**VIEŠAME AUKCIONE PARDUOTO TURTO PERDAVIMO**

**AKTAS Nr.**

20 \_\_ m. \_\_\_\_\_\_\_\_\_\_\_\_\_\_\_\_\_\_d.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(aukciono rengėjo pavadinimas, kodas, buveinės adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

, perduoda, o aukciono laimėtojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(laimėtojo arba jo įgalioto asmens vardas, pavardė, asmens kodas)

veikiantis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, įmonės kodas)

vardu, pagal 20 \_\_\_\_ m. \_\_\_\_\_\_\_\_\_\_\_\_\_\_\_\_\_ d. įgaliojimą Nr. \_\_\_\_\_\_\_\_\_\_\_\_\_\_ priima nuosavybėn 20\_\_\_\_ m. \_\_\_\_\_\_\_\_\_\_\_\_\_\_\_ d. vykusiame viešame Lietuvos aklųjų bibliotekos turto aukcione įsigytą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(perduodamo turto pavadinimas, markė, rodikliai, identifikavimo ir kiti duomenys, reikalingi šiam turtui registruoti Lietuvos Respublikos įstatymų nustatyta tvarka)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

už \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eur.

(kaina, už kurią parduotas turtas, žodžiais)

2. Pardavėjo suteikta informacija apie parduotą turtą:

2.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(trečiųjų asmenų teisės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atitinkamų valstybės institucijų nustatytos naudojimosi taisyklės (reglamentai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reikalavimai registruoti valstybės registruose ir duomenys apie registravimą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumentai, reikalaujantys sertifikuoti, ir duomenys apie sertifikavimą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Šis aktas yra nuosavybės teisę į įsigytą turto objektą patvirtinantis dokumentas.

PRIEDAS:

1. Techninis pasas.

2. Dokumentai dėl trečiųjų asmenų teisių į parduotą turtą.

3. Dokumentai, kuriuose nustatytos turto naudojimo taisyklės (reglamentai), ir turto naudojimo taisyklės (reglamentai).

4. Dokumentai, patvirtinantys turto registravimą valstybės registruose.

5. Turto sertifikatas.

6. Pardavėjo sudarytos su aukciono rengėju pavedimo sutarties notariškai patvirtinta kopija.

7. Kiti pardavėjo pateikti dokumentai.

Perdavėjas: Aukciono laimėtojas:

(Parašas) (Vardo raidė, pavardė) (Parašas) (Vardo raidė, pavardė)

A.V. A.V.

Pastaba. Priede nurodomi tik turimi dokumentai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_